КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Фельдшерско-акушерскöй пунктъясса медицинскöй персоналлы, регыдъя медицина отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм йылысь**

"Федеральнöй бюджетысь Россия Федерацияса субъектъяслöн бюджетъяслы содтöд медицина отсöгысь, мый сетöны участкöвöй врач-терапевтъяс, участкöвöй врач-педиатръяс, общöй практикаа врачьяс (семейнöй врачьяс), участкöвöй врач-терапевтъяслöн участкöвöй медицинскöй сестраяс, участкöвöй врач-педиатръяслöн участкöвöй медицинскöй сестраяс да общöй практикаа врачьяслöн (семейнöй врачьяслöн) медицинскöй сестраяс, сьöм сетöм вылö 2010 воын субсидияяс сетан пöрадок йылысь" Россия Федерацияса Правительстволöн 2009 во öшым тöлысь 29 лунся 1111 №-а шуöм олöмö пöртöм могысь Коми Республикаса Правительство шуис:

1. Индыны сьöм мынтöмъяс сы мында, мыйта индöма федеральнöй бюджетысь Россия Федерацияса субъектъяслöн бюджетъяслы 2010 воын субсидия сетан правилöясöн йöзлысь дзоньвидзалун видзан муниципальнöй системалöн, а кор найö абуöсь муниципальнöй юкöн мутасын – Россия Федерацияса субъектъяслöн регыдъя медицина отсöг сетан учреждениеяслöн да подразделениеяслöн, фельдшерско-акушерскöй пунктъясса медицинскöй персоналлы, регыдъя медицина отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö, мый урчитöма Россия Федерацияса Правительстволöн 2009 во öшым тöлысь 29 лунся 1111 №-а шуöмöн:

1) фельдшерско-акушерскöй пунктъясса медицинскöй персоналлы – фельдшерско-акушерскöй пунктъясса веськöдлысьяслы, фельдшеръяслы, акушеркаяслы, медицинскöй сестраяслы, сы лыдын патронажнöй медицинскöй сестраяслы;

2) регыдъя медицинскöй отсöг сетысь медицинскöй персоналлы – врачьяслы, фельдшеръяслы (акушеркаяслы), медицинскöй сестраяслы.

2. Вынсьöдны:

1) Федеральнöй бюджетысь воöм сьöм тшöт весьтö фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö муниципальнöй районъясса (кар кытшъясса) бюджетъяслы Коми Республикаса республиканскöй бюджетысь субсидияяс сетан правилöяс 1 №-а содтöдын индöм серти;

2) Фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтан пöрадок да условиеяс 2 №-а содтöдын индöм серти;

3) Федеральнöй бюджетысь воöм сьöм тшöт весьтö фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö муниципальнöй районъясса (кар кытшъясса) бюджетъяс костын субсидияяс юклан методика 3 №-а содтöдын индöм серти;

4) фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö 2010 воын муниципальнöй юкöнъясса бюджетъяс костын субсидияяс юклöм 4 №-а содтöдын индöм серти.

3. Коми Республикаса йöзлысь дзоньвидзалун видзан министерстволы:

1) нуöдны фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы региональнöй регистр;

2) мöдöдны быд тöлысь, тöлысьлöн 25 лунысь оз сёрöнджык, мый локтö отчётнöй бöрся, Россия Федерацияса йöзлысь дзоньвидзалун видзан да йöзлы отсöг сетан министерствоö субсидия сетан условиеяс збыльмöдöм да Коми Республикаса республиканскöй бюджетлöн рöскод йылысь отчёт, мый могмöдсьö субсидияяс отсöгöн Россия Федерацияса йöзлысь дзоньвидзалун видзан да йöзлы отсöг сетан министерствоöн вынсьöдöм форма да пöрадок серти;

3) сетны муниципальнöй районъясса (кар кытшъясса) бюджетъяслы фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö субсидияяс тайö могъяс вылö федеральнöй бюджетысь воöм сьöм мында.

4. Лыддьыны вынтöмöн:

1) «Фельдшерско-акушерскöй пунктъясса медицинскöй персоналлы, регыдъя медицинскöй отсöг сетан врачьяслы, фельдшеръяслы да медицинскöй сестраяслы сьöм мынтöмъяс йылысь» Коми Республикаса Правительстволысь 2009 во тöвшöр тöлысь 23 лунся 19 №-а шуöм;

2) «Фельдшерско-акушерскöй пунктъясса медицинскöй персоналлы, регыдъя медицинскöй отсöг сетан врачьяслы, фельдшеръяслы да медицинскöй сестраяслы сьöм мынтöмъяс йылысь» Коми Республикаса Правительстволöн 2009 во тöвшöр тöлысь 23 лунся 19 №-а шуöмö вежсьöмъяс пыртöм йылысь» Коми Республикаса Правительстволысь 2009 во моз тöлысь 24 лунся 252 №-а шуöм;

3) «Фельдшерско-акушерскöй пунктъясса медицинскöй персоналлы, регыдъя медицинскöй отсöг сетан врачьяслы, фельдшеръяслы да медицинскöй сестраяслы сьöм мынтöмъяс йылысь» Коми Республикаса Правительстволöн 2009 во тöвшöр тöлысь 23 лунся 19 №-а шуöмö вежсьöмъяс пыртöм йылысь» Коми Республикаса Правительстволысь 2009 во öшым тöлысь 1 лунся 354 №-а шуöм.

5. Тайö шуöмыс вынсялö сiйöс примитан лунсянь да паськалö 2010 вося тöвшöр тöлысь 1 лунсянь артмöм право йитöдъяс вылö.

6. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.

Коми Республикаса Юралысь В.Гайзер

Сыктывкар

2010 вося тöвшöр тöлысь 29 лун

22 №

ВЫНСЬÖДÖМА

Коми Республикаса Правительстволöн

2010 вося тöвшöр тöлысь 29 лунся 22 №-а шуöмöн

(1 №-а содтöд)

Федеральнöй бюджетысь воöм сьöм тшöт весьтö

фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö муниципальнöй районъясса (кар кытшъясса) бюджетъяслы Коми Республикаса республиканскöй бюджетысь субсидияяс сетан

**ПРАВИЛÖЯС**

1. Тайö Правилöясыс урчитöны Коми Республикаса республиканскöй бюджетысь муниципальнöй районъясса (кар кытшъясса) бюджетъяслы субсидияяс (водзö – субсидияяс) сетан пöрадок, медым сетны йöзлысь дзоньвидзалун видзан муниципальнöй системаысь фельдшерско-акушерскöй пунктъясса медицинскöй персоналлы (фельдшерско-акушерскöй пунктъясса веськöдлысьяслы, фельдшеръяслы, акушеркаяслы, медицинскöй сестраяслы, сы лыдын патронажнöй медицинскöй сестраяслы) да регыдъя медицинскöй отсöг сетан учреждениеясса да подразделениеясса врачьяслы, фельдшеръяслы (акушеркаяслы), медицинскöй сестраяслы сьöм мынтöм вылö.

2. Федеральнöй бюджетысь воöм сьöм мында муниципальнöй районъясса (кар кытшъясса) бюджетъяслы субсидияяс юклöны Федеральнöй бюджетысь воöм сьöм тшöт весьтö фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö муниципальнöй районъясса (кар кытшъясса) бюджетъяс костын субсидияяс юклан методика серти, мый вынсьöдöма «Фельдшерско-акушерскöй пунктъясса медицинскöй персоналлы, регыдъя медицина отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм йылысь» Коми Республикаса Правительстволöн 2010 во тöвшöр тöлысь 29 лунся 22 №-а шуöмöн.

3. Муниципальнöй районъясса (кар кытшъясса) бюджетъяслы субсидияяс сетöны Коми Республикаса республиканскöй бюджетлöн öтувъя бюджетнöй роспись серти да Коми Республикаса республиканскöй бюджетлöн кассöвöй план серти бюджетнöй обязательствояслöн лимит мында да сьöм мында, мый арталöма Коми Республикаса йöзлысь дзоньвидзалун видзан министерстволы субсидияяс мынтöм вылö.

4. Коми Республикаса республиканскöй бюджетысь субсидияяс вуджöдсьöны урчитöм пöрадок серти муниципальнöй районъясса (кар кытшъясса) бюджетъясö «Федеральнöй казначействоса органъясöн Россия Федерацияса бюджетнöй системаса тшупöдъяс костын юклöм чöжöс» 40101 балансöвöй тшöт вылö, мый восьтöма Коми Республикаын Федеральнöй казначествоса веськöдланiнöн, Коми Республикаса йöзлысь дзоньвидзалун видзан министерстволöн тшöт вылö сьöм воан лунсянь 5 уджалан лунöн.

Субсидияяссö петкöдлöны муниципальнöй районъясса (кар кытшъясса) бюджетъяслöн чöжöсын Россия Федерацияса бюджетнöй классификацияса лöсялана кодъяс серти.

5. Коми Республикаса республиканскöй бюджетлöн рöскод бöрся, мый мунö федеральнöй бюджетысь воöм субсидияяс вылö, видзöдö Коми Республикаса йöзлысь дзоньвидзалун видзан министерство да Коми Республикаса сьöм овмöс министерство урчитöм уджмогъяс серти.

ВЫНСЬÖДÖМА

Коми Республикаса Правительстволöн

2010 вося тöвшöр тöлысь 29 лунся 22 №-а шуöмöн

(2 №-а содтöд)

Фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтан

**ПÖРАДОК ДА УСЛОВИЕЯС**

1. Тайö Пöрадокыс ладмöдö сьöм мынтöм кузя юалöмъяс йöзлысь дзоньвидзалун видзан муниципальнöй системаысь фельдшерско-акушерскöй пунктъясса медицинскöй персоналлы (фельдшерско-акушерскöй пунктъясса веськöдлысьяслы, фельдшеръяслы, акушеркаяслы, медицинскöй сестраяслы, сы лыдын патронажнöй медицинскöй сестраяслы), регыдъя медицина отсöг сетан учреждениеясса да подразделениеясса врачьяслы, фельдшеръяслы (акушеркаяслы) да медицинскöй сестраяслы (водзö – медицинаын уджалысьяс).

2. Медицинаын уджалысьяслы сьöм мынтöм вылö подулöн лоö:

1) йöзлысь дзоньвидзалун видзан учреждениелöн юрнуöдысьöн содтöд сьöм урчитöм йылысь локальнöй нормативнöй акт лэдзöм, мый артыштöма Федеральнöй бюджетысь Россия Федерацияса субъектъяслöн бюджетъяслыйöзлысь дзоньвидзалун видзан муниципальнöй системалöн, а кор найö абуöсь муниципальнöй юкöн мутасын – Россия Федерацияса субъектъяслöн регыдъя медицина отсöг сетан учреждениеяслöн да подразделениеяслöн, фельдшерско-акушерскöй пунктъясса медицинскöй персоналлы, регыдъя медицина отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö, мый урчитöма Россия Федерацияса Правительстволöн 2009 во öшым тöлысь 29 лунся 1111 №-а шуöмöн;

2) кор медицинаын уджалысьсö индöма фельдшерско-акушерскöй пунктъясса медицинскöй персонал, регыдъя медицина отсöг сетан учреждениеясса да подразделениеясса врачьяс, фельдшеръяс да медицинскöй сестраяс серти региональнöй регистрын. Индöм регистрсö нуöдöны Коми Республикаса йöзлысь дзоньвидзалун видзан министерствоöн урчитöм пöрадок серти.

3. Медицинаын уджалысьяслы сьöмсö арталöны торъя ведомосьтъясын быд тöлысь артасян кадколастö уджалан кадлы пропорциональнöя.

ВЫНСЬÖДÖМА

Коми Республикаса Правительстволöн

2010 во тöвшöр тöлысь 29 лунся 22 №-а шуöмöн

(3 №-а содтöд)

Федеральнöй бюджетысь воöм сьöм тшöт весьтö фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö муниципальнöй районъясса (кар кытшъясса) бюджетъяс костын субсидияяс юклан

**МЕТОДИКА**

1. Тайö методикаыс урчитö федеральнöй бюджетысь воöм сьöм тшöт весьтö фельдшерско-акушерскöй пунктъясса медицинскöй персоналлы, регыдъя медицинскöй отсöг сетан врачьяслы, фельдшеръяслы да медицинскöй сестраяслы сьöм мынтöм вылö муниципальнöй районъясса (кар кытшъясса) бюджетъяс костын Коми Республикаса республиканскöй бюджетысь субсидияяс юклöм.

2. Муниципальнöй районса (кар кытшса) i бюджетлы тайö Методикалöн 1 пунктын пасйöм могъяс вылö субсидиялöн ыдждаыс артавсьö татшöм формула серти:

Qi = [5 сюрс шайт х РВi x Kpi x Nzi +3,5 сюрс шайт х Pfi x Kpi x Nzi + 2,5 сюрс шайт х Рмсi x Kpi x Nzi) х Т + Оврi + Ofei + Омсi] + Ндвi,

кöнi:

Qi - муниципальнöй районса (кар кытшса) i бюджетлы субсидиялöн ыдждаыс, мый сетöны Коми Республикаса республиканскöй бюджетысь фельдшерско-акушерскöй пунктъясса медицинскöй персоналлы, регыдъя медицинскöй отсöг сетанучреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöмъяс вылö да гарантияяс сетöм вылö, мый урчитöма Федеральнöй бюджетысь Россия Федерацияса субъектъяслöн бюджетъяслыйöзлысь дзоньвидзалун видзан муниципальнöй системалöн, а кор найö абуöсь муниципальнöй юкöн мутасын – Россия Федерацияса субъектъяслöн регыдъя медицина отсöг сетан учреждениеяслöн да подразделениеяслöн, фельдшерско-акушерскöй пунктъясса медицинскöй персоналлы, регыдъя медицина отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö, мый урчитöма Россия Федерацияса Правительстволöн 2009 во öшым тöлысь 29 лунся 1111 №-а шуöмöн;

5 сюрс шайт - регыдъя медицинскöй отсöг сетан учреждениеясса да подразделениеясса öти врачлы тöлысьын сьöм мында;

РВi - i муниципальнöй районса (кар кытшса) регыдъя медицинскöй отсöг сетан учреждениеясса да подразделениеясса врач лыд;

Kpi – районса коэффициент, мый урчитöма i муниципальнöй районын (кар кытшын) Ылi Войвыв районъясын да накöд öткодялöм местаясын уджалöмысь СССР-са государственнöй власьт органъяслöн либö государственнöй власьт федеральнöй органъяслöн решениеясöн;

Nzi – удждон дорö прöчента сьöм содтöд, мый урчитöма i муниципальнöй районын (кар кытшын) Ылi Войвыв районъясын да накöд öткодялöм местаясын уджалан стажысь Россия Федерацияса удж кодекслöн 315 да 317 статьяясöн;

3,5 сюрс шайт - öти фельдшерлы (акушеркалы) тöлысьын сьöм мында;

Рfi - i муниципальнöй районын (кар кытшын) фельдшер (акушерка) лыд;

2,5 сюрс шайт - öти медицинскöй сестралы тöлысьын сьöм мында;

Рmci - i муниципальнöй районын (кар кытшын) медицинскöй сестра лыд;

Т – календарнöй воын тöлысь лыд, мыйысь чинтöма быдвося отпуск шöр кадколастсö;

Оврi - i муниципальнöй районын (кар кытшын) регыдъя медицинскöй отсöг сетан учреждениеясса да подразделениеясса врачьяслы быдвося шöркодь отпуск вылö сьöм мында;

Ofei – i муниципальнöй районын (кар кытшын) фельдшеръяслы (акушеркаяслы) быдвося шöркодь отпуск вылö сьöм мында;

Омсi – i муниципальнöй районын (кар кытшын) медицинскöй сестраяслы быдвося шöркодь отпуск вылö сьöм мында;

Ндвi – i муниципальнöй районъясын (кар кытшъясын) сьöм мынтöмъяс вылö быть пенсионнöй страхуйтöм, кутшöмкö кад уджавны вермытöм вылö да мамлункöд йитöдын быть социальнöя страхуйтöм вылö, медицинскöя быть страхуйтöм вылö страхöвöй взносъяс, а сiдзжö производствоын неминучаысь да уджсикас серти висьöмъясысь быть социальнöй страхуйтан страхöвöй взносъяс арталöм.

3. Федеральнöй бюджетысь воöм сьöм тшöт весьтö фельдшерско-акушерскöй пунктъясса медицинскöй персоналлы, регыдъя медицина отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö муниципальнöй районъяслöн (кар кытшъяслöн) бюджетъяс костын субсидияяс юклöны колана дырйи, кор вежсьö медицинаысь уджалысь лыдыс, кодъясöс пыртöма фельдшерско-акушерскöй пунктъясса медицинскöй персоналлöн, регыдъя медицинскöй отсöг сетан учреждениеясса да подразделениеясса врачьяслöн, фельдшеръяслöн да медицинскöй сестраяслöн регистрö.

ВЫНСЬÖДÖМА

Коми Республикаса Правительстволöн

2010 вося тöвшöр тöлысь 29 лунся 22 №-а шуöмöн

(4 №-а содтöд)

Фельдшерско-акушерскöй пунктъясса медицинскöй персоналлы, регыдъя медицинскöй отсöг сетан учреждениеясса да подразделениеясса врачьяслы, фельдшеръяслы да медицинскöй сестраяслы сьöм мынтöм вылö 2010 воын муниципальнöй районъясса (кар кытшъясса) бюджетъяс костын субсидияяс

**ЮКЛÖМ**

|  |  |  |
| --- | --- | --- |
| д/в № | Муниципальнöй юкöн ним | Мында  (сюрс шайт) |
| 1. | «Воркута» карса кытш | 14 271,4 |
| 2. | «Инта» карса кытш | 5 449,8 |
| 3. | «Сыктывкар» карса кытш | 24 302,1 |
| 4. | «Усинск» карса кытш | 4 669,8 |
| 5. | «Ухта» карса кытш | 11 491,0 |
| 6. | «Вуктыл» муниципальнöй район | 1 600,1 |
| 7. | «Изьва» муниципальнöй район | 4 072,3 |
| 8. | «Княжпогост» муниципальнöй район | 2 831,3 |
| 9. | «Койгорт» муниципальнöй район | 2 057,9 |
| 10. | «Кöрткерöс» муниципальнöй район | 4 338,7 |
| 11. | «Печора» муниципальнöй район | 9 229,5 |
| 12. | «Луздор» муниципальнöй район | 5 334,9 |
| 13. | «Сосногорск» муниципальнöй район | 6 798,3 |
| 14. | «Сыктывдiн» муниципальнöй район | 3 761,9 |
| 15. | «Сыктыв» муниципальнöй район | 3 027,9 |
| 16. | «Мылдiн» муниципальнöй район | 3 123,7 |
| 17. | «Удора» муниципальнöй район | 3 839,5 |
| 18. | «Емдiн» муниципальнöй район | 3 185,2 |
| 19. | «Кулöмдiн» муниципальнöй район | 4 601,0 |
| 20. | «Чилимдiн» муниципальнöй район | 2 971,7 |
|  | Ставыс | 120 958,0 |

Вудж. Кузнецова Н.А., 14 157 пас